Neuvoston päätelmät EU:n tullitoimintaohjelmasta teollis- ja tekijänoikeuksien loukkausten torjumiseksi vuosina 2018–2022

(2019/C 24/05)

EUROOPAN UNIONIN NEUVOSTO, joka

PALAUTTAA MIELEEN

— älykästä, kestävää ja osallistavaa kasvua koskevan Eurooppa 2020 -strategian (1);

— komission tiedonannon teollis- ja tekijänoikeuksia koskevasta kattavasta EU:n strategiasta (2);

— teollis- ja tekijänoikeuksien tullivalvonnasta ja neuvoston asetuksen (EY) N:o 1383/2003 kumoamisesta 12 päivänä kesäkuuta 2013 annettu Euroopan parlamentin ja neuvoston asetuksen (EU) N:o 608/2013 (3);

— jäsenvaltioiden hallintoviranomaisten keskinäisestä avunannosta sekä jäsenvaltioiden hallintoviranomaisten ja komission yhteistyöstä tulli- ja maatalousasioita koskevan lainsäädännön moitteettoman soveltamisen varmistamiseksi 13 päivänä maaliskuuta 1997 annetun neuvoston asetuksen (EY) N:o 515/97 (4);

— EU:n ja kolmansien maiden keskenään sopimat keskinäistä hallinnollista avunantoa tulliasioissa koskevat säännökset ja määräykset;

— neuvoston päätöslauselman EU:n tullitoimintaohjelmasta teollis- ja tekijänoikeuksien loukkausten torjumiseksi vuosina 2013–2017 (5);

OTTAA HUOMIOON

— neuvoston päätelmät tulliliiton kehittämisstrategian edistymisestä (6);

— raportin teollis- ja tekijänoikeuksien loukkausten torjumista vuosina 2013–2017 koskevan EU:n tullitoimintaohjelman täytäntöönpanosta (7);

— kokemukset edellisistä EU:n toimintaohjelmista;

ON TIETOINEN teollis- ja tekijänoikeuksien loukkausten EU:n yrityksille ja suunnittelijoille aiheuttamasta taloudellisesta vahingosta ja maineenmenetyksestä sekä tällaisen laittoman toiminnan järjestäytyneelle rikollisuudelle tuottamista voitoista;

ON HUOLESTUNUT taloudellisten ja sosiaalisten seurauksien lisäksi niistä terveys- ja turvallisuusriskeistä, joita tuoteväärennökset ja laittomasti valmistetut tavarat voivat aiheuttaa kuluttajille ja loppukäyttäjille sekä ympäristölle;

PAINOTTAA, että tavoitteena on korkeatasoinen EU:n sisämarkkinoiden suojelu ajanmukaisten ja yhdenmukaistettujen tullivalvonnan ja tulliyhteistyön toimintatapojen avulla erityisesti kaupan vinoutumisen estämiseksi EU:ssa;

TOTEAA, että tulliviranomaisille on annettava tarvittavat välineet, joilla kyetään torjumaan uusia suuntauksia teollis- ja tekijänoikeuksia loukkaavien tavaroiden kansainvälisessä kaupassa;

VAHVISTAA liitteessä olevan EU:n tullitoimintaohjelman teollis- ja tekijänoikeuksien loukkausten torjumiseksi vuosina 2018–2022, jonka puheenjohtajavaltio on laatinut yhteistyössä jäsenvaltioiden ja komission kanssa;

PYYTÄÄ

— jäsenvaltioita ja komissiota panemaan liitteessä olevan toimintaohjelman tosiasiallisesti ja tehokkaasti täytäntöön käytettävissä olevia välineitä ja resursseja täysimääräisesti hyödyntäen;

— komissiota yhteistyössä jäsenvaltioiden kanssa: — laatimaan kevääseen 2019 mennessä etenemissuunnitelman toimintaohjelman täytäntöönpanon helpottamiseksi; — seuraamaan toimintaohjelman täytäntöönpanoa; — toimittamaan neuvostolle vuosittain yhteenvetoraportteja toimintaohjelman täytäntöönpanosta; — toimittamaan neuvostolle loppuraportin toimintaohjelman täytäntöönpanosta vuonna 2022.

EU:n tullitoimintaohjelma teollis- ja tekijänoikeuksien loukkausten torjumiseksi vuosina 2018–2022

JOHDANTO

Tavarakauppaan liittyvät teollis- ja tekijänoikeuksien mittavat loukkaukset ovat vakava maailmanlaajuinen ongelma. Vuonna 2016 EU:ssa takavarikoitiin teollis- ja tekijänoikeuksien tullivalvonnan ansiosta yli 41 miljoonaa tuotetta.

Talouksien kilpailukyky perustuu yhä suuremmassa määrin luovuuteen ja innovointiin. Älykästä, kestävää ja osallistavaa kasvua koskevassa Eurooppa 2020 -strategiassa linjataan tulevat toimet, joilla Euroopan talous on tarkoitus saada elpymään ja kasvamaan. Osaamisen ja innovoinnin edistäminen on yksi strategian kolmesta painopisteestä.

On olennaista parantaa yritysten innovoinnin edellytyksiä ja vähentää vahinkoja, joita väärentäjät aiheuttavat yritysten oikeutetuille eduille hyödyntäessään oikeudenhaltijoiden investointeja, ponnisteluja ja tavaramerkkien mainetta. Väärennettyjen ja laittomasti valmistettujen tuotteiden kaupasta helppoja voittoja ja yleensä taloudellista hyötyä hakevien, petoksia ja järjestäytynyttä rikollisuutta harjoittavien kansainvälisten rikollisjärjestöjen torjuntaan on myös kiinnitettävä erityistä huomiota, samoin kuin niihin riskeihin, joita tuoteväärennökset ja laittomasti valmistetut tuotteet voivat aiheuttaa kuluttajille ja loppukäyttäjille.

Kattavaan teollis- ja tekijänoikeuksien säädöskehykseen on yhdistettävä tehokas valvonta. Yritykset ja kuluttajat ovat pitkälti riippuvaisia valvontaviranomaisten reaktiokyvystä. Tullilla on keskeinen asema valvonnassa: teollis- ja tekijänoikeuksia loukkaavien tavaroiden saavuttua sisämarkkinoille niitä on paljon vaikeampi pysäyttää. Euroopan tullitoiminnan koordinoinnilla ja suunnittelulla on erittäin tärkeä asema rajatylittävään kauppaan liittyvien teollis- ja tekijänoikeuksien loukkausten torjumisessa.

VUOSIA 2013–2017 KOSKEVAN EU:N TOIMINTAOHJELMAN ARVIOINTI

Vuosia 2013–2017 koskevan toimintaohjelman täytäntöönpanon tuloksia tarkastellaan komission yksiköiden yhteistyössä jäsenvaltioiden kanssa laatimassa kertomuksessa (8).

Viimeisten neljän vuoden aikana on keskitytty seuraaviin painopisteisiin: teollis- ja tekijänoikeuksien tullivalvontaa koskevan uuden EU-lainsäädännön tehokas täytäntöönpano ja valvonta; teollis- ja tekijänoikeuksia loukkaavien tavaroiden kaupassa yleisesti esiintyvien suuntausten torjunta; teollis- ja tekijänoikeuksia loukkaavien tavaroiden kaupan torjunta koko kansainvälisessä toimitusketjussa; ja yhteistyön lujittaminen Euroopan unionin teollisoikeuksien virastoon (EUIPO) kuuluvan teollis- ja tekijänoikeuksien loukkausten eurooppalaisen seurantakeskuksen sekä lainvalvontaviranomaisten kanssa.

Jäsenvaltioiden tullihallinnot ja komissio ovat työskennelleet lujasti ja ennakoivasti vastatakseen teollis- ja tekijänoikeuksien tullivalvontaan liittyviin haasteisiin ja hillitäkseen teollis- ja tekijänoikeuksia loukkaavien tavaroiden EU:hun suuntautuvaa virtaa.

Kaikki keinot on otettu käyttöön, jotta kaikki asianomaiset julkiset ja yksityiset sidosryhmät tutustuisivat asetukseen (EU) N:o 608/2013 ja saisivat siitä mahdollisimman suuren hyödyn. Tukivierailut ovat osoittautuneet erityisen hyödyllisiksi, sillä vierailuilla eri jäsenvaltioiden asiantuntijat voivat keskustella täytäntöönpanokäytännöistä ja komissio saa kokonaisvaltaisen käsityksen täytäntöönpanon etenemisestä.

Tullihallintojen hyväksymien toimenpidehakemusten määrä on noussut tasaisesti (26 865 hakemuksesta vuonna 2013 kaikkiaan 34 931 hakemukseen vuonna 2017).

Tilastoista ilmenee, että vuonna 2016 takavarikoitiin yli 41 miljoonaa tuotetta. Vastaavien aitojen tuotteiden arvioitu arvo on lähes 672 miljoonaa euroa. Internetkauppa on lisännyt postiliikenteessä esiintyneiden tapausten määrää, joka kolminkertaistui vuosina 2009–2011.

Yhteistyötä sidosryhmien kanssa vahvistettiin teollis- ja tekijänoikeuksien loukkausten eurooppalaisen seurantakeskuksen kautta ja kolmansien maiden kanssa. Teollis- ja tekijänoikeuksien loukkausten torjuntaan osallistuvien valvontaviranomaisten keskinäisen yhteistyön haasteisiin on niin ikään puututtu, ja vuoropuhelu on osoittanut, että työn jatkaminen tällä saralla on erittäin tärkeää.

Teollis- ja tekijänoikeuksia loukkaavien tavaroiden laiton kauppa on joka tapauksessa yhä laajalle levinnyt ja jatkuvasti kasvava ilmiö. Väärennettyjen tuotteiden kansainvälisen kaupan osuus on jopa 2,5 prosenttia maailmankaupasta eli peräti 338 miljardia euroa viimeisimpien saatavilla olevien vuoden 2013 tietojen perusteella (9). Väärennösten vaikutus on erityisen suuri Euroopan unionissa, jossa väärennettyjen ja laittomasti valmistettujen tuotteiden osuus on enimmillään 5 prosenttia tuonnista eli jopa 85 miljardia euroa. EUIPO on tehnyt sarjan alakohtaisia tutkimuksia, joissa se arvioi väärennettyjen tuotteiden tuloksena menetettyä myyntiä (analysoiduilla toimialoilla suoraan tai niihin liittyvän toimitusketjun kautta) 13 toimialalla. Menetykset olivat yli 100 miljardia euroa vuodessa (10).

Toimintaohjelman arviointi osoittaa, että tarvitaan lisätoimia tehokkaan teollis- ja tekijänoikeuksien tullivalvonnan varmistamiseksi kaikkialla unionissa, teollis- ja tekijänoikeuksiin liittyvien riskienhallintatyökalujen kehittämiseksi ja tulliyhteistyön vahvistamiseksi tulliviranomaisten ja Europolin välillä sekä tulliviranomaisten ja poliisin ja muiden valvontaviranomaisten välillä.

TULEVAT TOIMET

Teollis- ja tekijänoikeuksien loukkaukset ovat kasvava uhka ja haaste, johon on vaikeaa vastata. Koska tullitoiminnan koordinoinnin on havaittu parantavan toiminnan tuloksia ja tuovan näin toiminnalle lisäarvoa, teollis- ja tekijänoikeuksien loukkausten torjuntaa koskevaa tullitoimintaohjelmaa olisi ehdottomasti jatkettava tulevina vuosina.

Komissio hyväksyi 29. marraskuuta 2017 kattavan toimenpidepaketin, jonka tarkoituksena on parantaa entisestään teollis- ja tekijänoikeuksien soveltamista ja valvontaa EU:n jäsenvaltioissa, EU:n rajoilla ja kansainvälisesti. Pakettiin kuuluvassa 29. marraskuuta 2017 annetussa tiedonannossa COM(2017) 707 ”Tasapainoinen teollis- ja tekijänoikeuksien täytäntöönpanojärjestelmä nykypäivän yhteiskunnallisiin haasteisiin” todetaan, että komissio tarjoaa kansallisille tulliviranomaisille kohdennetumpaa apua EU:n nykyisen tullitoimintaohjelman tulosten perusteella ja että se työskentelee neuvoston kanssa uuden toimintaohjelman laatimiseksi vuonna 2018.

Uudessa toimintaohjelmassa on joitakin aiemman toimintaohjelman keskeisiä, yhä päteviä osatekijöitä, joita on edelleen syvennettävä ja joiden täytäntöönpanoa on jatkettava. Vuosien 2013–2017 toimintaohjelman täytäntöönpanosta saatujen kokemusten perusteella toimintaa on myös mukautettava jonkin verran ottaen huomioon viranomaisten käytettävissä olevat rajalliset resurssit. Toteutettavat toimet olisi määriteltävä selkeästi ja niihin olisi yhdistettävä indikaattoreita, joiden avulla voidaan mitata tuloksia. Teollis- ja tekijänoikeuksien loukkausten eurooppalaisen seurantakeskuksen, Euroopan petostentorjuntaviraston (OLAF) ja muiden valvontaviranomaisten kuin tullin kanssa tehtävää yhteistyötä olisi lujitettava niiden toimivallan puitteissa. Tulli 2020 -ohjelmalla jatketaan nykyisen toimintasuunnitelman täytäntöönpanon tukemista aikaisempien ohjelmien viitoittamalla tavalla.

Tämän toimintaohjelman strategiset tavoitteet ovat näin ollen seuraavat:

— tehokkaan teollis- ja tekijänoikeuksien tullivalvonnan varmistaminen kaikkialla unionissa;

— teollis- ja tekijänoikeuksia loukkaavien tavaroiden kaupassa yleisesti esiintyvien suuntausten torjunta;

— teollis- ja tekijänoikeuksia loukkaavien tavaroiden kaupan torjunta koko kansainvälisessä toimitusketjussa; ja

— yhteistyön lujittaminen teollis- ja tekijänoikeuksien loukkausten eurooppalaisen seurantakeskuksen ja lainvalvontaviranomaisten kanssa.

Toimintaohjelma kattaa vuodet 2018–2022.

ETENEMISSUUNNITELMA

Komissio laatii yhteistyössä jäsenvaltioiden asiantuntijoiden kanssa etenemissuunnitelman, jossa määritellään sovitussa aikataulussa toteutettavat toimet ja käytettävät välineet ottaen huomioon rahoitus- ja henkilöstöresursseihin liittyvät vaikutukset. Sovittu etenemissuunnitelma toimitetaan neuvostolle keväällä 2019.

TARKASTELUMENETTELY

Komissio esittää yhteistyössä jäsenvaltioiden asiantuntijoiden kanssa vuosittain neuvostolle yhteenvetoraportteja, joissa esitellään etenemissuunnitelman pohjalta toimintaohjelman täytäntöönpanotilannetta. Viimeisenä vuonna laaditaan yksityiskohtaisempi raportti.

PÄÄTELMÄT

Liitteenä on EU:n tullitoimintaohjelma teollis- ja tekijänoikeuksien loukkausten torjumiseksi vuosina 2018–2022. Ensimmäinen vaihe on, että komissio laatii edellä mainitun etenemissuunnitelman.

1. TEHOKKAAN TEOLLIS- JA TEKIJÄNOIKEUKSIEN TULLIVALVONNAN VARMISTAMINEN KAIKKIALLA UNIONISSA

Erityistavoite nro 1.1: Välineet EU:n asetuksen asianmukaiseen ja tehokkaaseen täytäntöönpanoon

Toimet Indikaattorit Toiminnasta vastaavat 1.1.1 Päivitetään oikeudenhaltijoille toimenpidehakemuksia varten laadittu opas uusilla lomakkeilla, joista säädetään täytäntöönpanoasetuksen (EU) N:o 1352/2013 muuttamisesta annetulla komission täytäntöönpanoasetuksella (EU) 2018/582. Päivitetyn oppaan julkaiseminen verkkosivustoilla. Komissio ja jäsenvaltiot 1.1.2 Päivitetään toimenpidehakemusten hyväksymistä ja käsittelyä koskevat suuntaviivat kaikilla EU:n kielillä, jotta varmistetaan unionihakemusten laadun paraneminen. Aiheesta ”hakemusmenettelyn yhdenmukaistaminen” pidetyssä teollis- ja tekijänoikeuksien työpajassa (München, 25.–26. lokakuuta 2016) annettujen suositusten huomioon ottaminen. Päivitettyjen suositusten saataville asettaminen. Komissio ja jäsenvaltiot 1.1.3 Tuetaan teollis- ja tekijänoikeusasiantuntijoista sekä komission edustajista koostuvan ryhmän vierailua kaikkiin jäsenvaltioihin. EU:n asetuksen asianmukaisen ja tehokkaan täytäntöönpanon varmistamiseksi vierailuilla keskitytään tullin suorittamassa teollis- ja tekijänoikeuksien valvonnassa määritettyihin ongelmiin ja haasteisiin. Vierailujen toteuttaminen, ongelmista ja haasteista keskustelu ja neuvonnan antaminen tarvittaessa Havaittujen ongelmien seuranta ja tarvittaessa valmiuksien kehittämissuunnitelmien laatiminen Tulliasiantuntijoiden työryhmän teollis- ja tekijänoikeuksien valvonnasta vastaavassa jaostossa säännöllisesti käytävät keskustelut ongelmista ja haasteista sekä siitä, kuinka ne on ratkaistu Komissio ja jäsenvaltiot





Erityistavoite nro 1.2: COPIS-tietokannan parantaminen ja sen kaikkien toiminnallisuuksien hyödyntäminen

Toimet Indikaattorit Toiminnasta vastaavat 1.2.1 COPIS-tietokannan kaikki toiminnallisuudet hyödynnetään. COPIS-tietokannan kaikkia haku- ja raportointitoimintoja hyödynnetään. Tarvittavat parannukset COPIS-tietokannan toiminnallisuuksiin määritetään ja toteutetaan. Komissio ja jäsenvaltiot 1.2.2 Laajennetaan COPIS- ja EDB-tietokantojen nykyistä integrointia ottamaan huomioon sähköiset toimenpidehakemukset (eAFA), joiden osalta oikeudenhaltija pystyy hallinnoimana toimenpidehakemusta ilman paperisen hakemuksen toimittamista. Oikeudenhaltijoille on tarpeen tarjota portaali sen varmistamiseksi, että tullitoimipaikka pystyy hallinnoimaan toimenpidehakemuksia ilman paperityötä. Sen lisäksi, että portaalin on mahdollistettava toimenpidehakemusten tietojen antaminen sähköisesti, sen on myös sallittava oikeudenhaltijoiden päivittää toimenpidehakemuksen tietoja tai pyytää sen määräajan pidentämistä. Jotta jäsenvaltiot voisivat luottaa tähän sähköiseen tietojenvaihtojärjestelmään, siihen on sisällyttävä tullitoimipaikoille samat takeet kuin nykyisessä paperipohjaisessa prosessissa. Sellaisen järjestelmän laatiminen, kehittäminen ja käyttöönottaminen, joka vähintäänkin — mahdollistaa toimenpidehakemusten sähköisen toimittamisen EDB:n (tai vastaavasti uuden, rakenteilla olevan tekijänoikeuksien valvonnan portaalin) kautta COPISiin, mukana lukien asiaan liittyvien kenttien käännökset kaikkien sovellettavien maiden kielillä — mahdollistaa määräajan pidentämistä koskevien pyyntöjen toimittamisen EDB:n kautta COPISiin — mahdollistaa olemassa olevaan toimenpidehakemukseen tehtävien muutosten toimittamisen sähköisesti EDB:n ja COPISin välisen synkronoidun tietojenvaihdon avulla — sisältää kiistämättömyyden varmistavan valinnaisen toiminnallisuuden, jonka oikeudenhaltija voi ottaa käyttöön varmistaakseen, että viranomaiset voivat luottaa hänen pyyntöönsä. Teollis- ja tekijänoikeuksien loukkausten eurooppalainen seurantakeskus yhteistyössä komission ja jäsenvaltioiden kanssa 1.2.3 Hyödynnetään mahdollista synergiaa nykyisten tietojärjestelmien, esim. COPISin ja ACISTin ja EDB:n (haltuunottojen osalta) välillä Haltuunottoja koskevien tietojen varastointi ja vaihtaminen on mahdollisimman pitkälle yhdenmukaistettu eri jäsenvaltioiden välillä. On laadittu, kehitetty ja otettu käyttöön järjestelmä, joka mahdollistaa haltuunottoja koskevien tietojen vaihtamisen tietojärjestelmien välillä. Teollis- ja tekijänoikeuksien loukkausten eurooppalainen seurantakeskus yhteistyössä komission ja jäsenvaltioiden kanssa





Erityistavoite nro 1.3: Oikeudenhaltijoiden ja sidosryhmien sitouttaminen

Toimet Indikaattorit Toiminnasta vastaavat 1.3.1 Tiedotetaan EU:n asetuksesta oikeudenhaltijoille ja sidosryhmille Säädöskehyksestä tiedottaminen pk-yritysten neuvontapalveluissa Komissio Transatlanttisen portaalin tullivalvontaosioiden päivitys Säädöskehyksestä tiedottaminen jäsenvaltioiden pk-yritysten etujärjestöissä ja asiaankuuluvissa teollis- ja tekijänoikeuksia käsittelevissä osastoissa ja virastoissa Komissio ja jäsenvaltiot 1.3.2 Järjestetään säännöllisiä EU-tason kokouksia tullin, oikeudenhaltijoiden ja muiden teollis- ja tekijänoikeuksien valvontaan osallistuvien osapuolten edustajien välillä Kokoontuminen vähintään kerran vuodessa Komissio, jäsenvaltiot ja oikeudenhaltijat / muut asianosaiset





Erityistavoite nro 1.4: Tilastojen vuosittainen julkaiseminen

Toimet Indikaattorit Toiminnasta vastaavat 1.4.1 Julkaistaan vuotuinen EU:n raportti teollis- ja tekijänoikeuksien tullivalvontaa koskevista tilastoista Vuotuiset raportit saatavilla heinäkuussa Komissio 1.4.2 Vaihdetaan jäsenvaltioiden välillä parhaita käytäntöjä vuotuisten kansallisten raporttien sekä teollis- ja tekijänoikeuksien tullivalvontaa koskevien tilastojen julkaisemisesta Parhaat käytännöt ovat tullihallintojen saatavilla. Kansalliset raportit on tarvittaessa laadittu ja julkaistu. Komissio ja jäsenvaltiot

2. TEOLLIS- JA TEKIJÄNOIKEUKSIA LOUKKAAVIEN TAVAROIDEN KAUPASSA YLEISESTI ESIINTYVIEN SUUNTAUSTEN TORJUNTA

Erityistavoite nro 2.1: Yksilöityjen toimintatapojen kehittäminen paketti- ja postiliikenteen osalta

Toimet Indikaattorit Toiminnasta vastaavat 2.1.1 Vaihdetaan internetkaupan tullivalvontaa koskevia parhaita käytäntöjä, mikä täydentää (EU:n neuvoston) tulliyhteistyöryhmän toimintaa tullialaan liittyvän internetrikollisuuden alalla Parhaat käytännöt ovat tullihallintojen saatavilla, jotta voitaisiin tehostaa tullin harjoittamaa sähköisen kaupan valvontaa. Uusia välineitä ja tekniikkoja (esim. lohkoketjut) tulisi asianmukaisissa tapauksissa käyttää silloin, kun niitä on saatavilla. Tarvittaessa olisi laadittava uutta lainsäädäntöä. Komissio ja jäsenvaltiot 2.1.2 Seurataan Maailman postiliiton puitteissa tapahtuvia sähköisen kaupankäynnin muutoksia hyödyntäen parhaalla mahdollisella tavalla alan kehitystä teollis- ja tekijänoikeuksien tullivalvonnassa. Muutoksia maailman postiliiton puitteissa seurataan ja ne tuodaan tullihallintojen tietoisuuteen. Tullihallinnot hyödyntävät parhaalla mahdollisella tavalla sähköisessä kaupankäynnissä tapahtuneita muutoksia. Komissio ja jäsenvaltiot





Erityistavoite nro 2.2: Tullin riskienhallinnan vahvistaminen

Toimet Indikaattorit Toiminnasta vastaavat 2.2.1 Kehitetään yhteiseen riskinhallintaan perustuva valvontastrategia, jossa otetaan huomioon muun muassa tarve saada riskejä koskevia tietoja, yhteiset riskikriteerit ja standardit sekä teollis- ja tekijänoikeuksia loukkaavien niin pienten kuin suurtenkin lähetyserien havaitsemiseen tarkoitettujen EU:n ensisijaisten valvontatoimien täytäntöönpano tarpeen mukaan Haltuunottoja koskevien tietojen analysointi, myös kolmansien kanssa vaihdettujen tietojen osalta. Kriteerit ja standardit on laadittu yhteistä riskinhallintaa käsittelevässä työryhmässä Tulli 2020 -ohjelman puitteissa. Komissio jäsenvaltioiden sekä teollis- ja tekijänoikeuksien loukkausten eurooppalaisen seurantakeskuksen tukemana 2.2.2 Toimitetaan säännöllisesti teollis- ja tekijänoikeuksia koskevia asianmukaisia riski- ja tullivalvontatietoja tullialan riskinhallintajärjestelmän (CRMS) ja valvonnan yhteyspisteiden kautta Tullin riskinhallintakeskusten käyttäminen teollis- ja tekijänoikeuksien loukkauksia koskevien riskitietojen vaihtamiseen Jäsenvaltioiden antama säännöllinen palaute toimitetuista riski- ja tullivalvontatiedoista ja valvontatuloksista Komissio ja jäsenvaltiot

3. TEOLLIS- JA TEKIJÄNOIKEUKSIA LOUKKAAVIEN TAVAROIDEN KAUPAN TORJUNTA KAIKKIALLA KANSAINVÄLISESSÄ TOIMITUSKETJUSSA

Erityistavoite nro 3.1: Yhteistyön vahvistaminen keskeisten alkuperä-, kauttakulku- ja kohdemaiden kanssa

Toimet Indikaattorit Toiminnasta vastaavat 3.1.1 Vahvistetaan teollis- ja tekijänoikeuksia koskevaa tulliyhteistyötä kolmansien maiden, erityisesti Kiinan ja Hongkongin, kanssa Uuden EU:n ja Kiinan toimintaohjelman (2018–2020) täytäntöönpano Haltuunottoja (arvioitavaksi saattamista) koskevien tietojen vaihtaminen laajennetaan nimitietoihin. Yhteistyötä Hongkongin kanssa toteutetaan ja vahvistetaan tarpeen mukaan. Komissio ja jäsenvaltiot 3.1.2 Tietojenvaihto kolmansien maiden kanssa lainsäädäntöä noudattaen ml. EU:ssa kauttakuljetettavista / uudelleenlastattavista tavaroista Tarvittavat tietojenvaihtoa ja tietoja koskevat käytännön järjestelyt kolmansien maiden kanssa toteutetaan asianmukaisesti teollis- ja tekijänoikeuksia loukkaavien tavaroiden kansainvälisen kaupan lopettamiseksi Tietojenvaihtomekanismien perustaminen Vaihdettujen tietojen määrä ja niiden perusteella suoritettujen takavarikoiden määrä Vaihdettujen tietojen perusteella aloitettujen tutkintatapausten määrä Asemin puitteissa toteutettujen teollis- ja tekijänoikeuksien loukkauksiin keskittyvien yhteisten tullioperaatioiden määrä. Komissio ja jäsenvaltiot





Erityistavoite 3.2: Teollis- ja tekijänoikeuksien valvontavalmiuksien kehittämisen tukeminen ehdokasmaissa ja naapurimaissa

Toimet Indikaattorit Toiminnasta vastaavat 3.2.1 Teknisen avun antaminen valmiuksien kehittämistä varten sitä pyytäville ehdokasmaille ja naapurimaille Asiantuntijaryhmä saatavilla Komissio ja jäsenvaltiot 3.2.2 Teollis- ja tekijänoikeuksien tullivalvonnassa käytettävää toimintarakennetta, tietotekniikka ja toimintaratkaisuja koskevien kokemusten vaihto ja tämän alan mahdolliset opintokäynnit Raportti teollis- ja tekijänoikeuksien valvonnan parhaista käytännöistä EU:ssa ja naapurimaissa Komissio ja jäsenvaltiot 3.2.3 Virkamiesvaihto Toteutuneiden vaihtojen määrä Vaihdoista saaduista kokemuksista raportointi muille jäsenvaltioille ja komissiolle Jäsenvaltiot

4. YHTEISTYÖN LUJITTAMINEN TEOLLIS- JA TEKIJÄNOIKEUKSIEN LOUKKAUSTEN EUROOPPALAISEN SEURANTAKESKUKSEN JA LAINVALVONTAVIRANOMAISTEN KANSSA

Erityistavoite nro 4.1: Kumppanuus teollis- ja tekijänoikeuksien loukkausten eurooppalaisen seurantakeskuksen kanssa

Toimet Indikaattorit Toiminnasta vastaavat 4.1.1 Osallistuminen teollis- ja tekijänoikeuksien loukkausten eurooppalaisen seurantakeskuksen hankkeiden kehittämiseen ja tarvittaessa täytäntöönpanoon tarkoituksena tukea asetuksen (EU) N:o 386/2012 mukaisilla valtuuksilla ja seurantakeskuksen työohjelman mukaisesti teollis- ja tekijänoikeuksien valvontainstituutioita ja -aloitteita, joiden pyrkimyksenä on erityisesti — kehittää järjestelmiä, joilla kerätään tietoja väärentämisen ja piratismin määrästä ja laajuudesta EU:ssa, analysoidaan niitä ja raportoidaan niistä sekä vaihdetaan keskeisiä tietoja — kehittää teollis- ja tekijänoikeuksien valvontavalmiuksia antamalla erikoiskoulutusta Tullin tarpeita vastaavat hankkeet Yhteensopivuus ja synergiat tullihankkeiden kanssa Välineiden saatavuus tiedon levittämiseksi teollis- ja tekijänoikeuksia koskevasta lainsäädännöstä, teollis- ja tekijänoikeuksiin liittyvistä tietokannoista ja valvontaa tukevista järjestelmistä Valistustoimet, ml. kuluttajille suunnatut Teollis- ja tekijänoikeuksien loukkausten eurooppalainen seurantakeskus yhteistyössä komission ja jäsenvaltioiden kanssa 4.1.2 Laaditaan erityisiä koulutusohjelmia, jotka parantavat EUIPOn virtuaalisen koulutuskeskuksen (IP VTC) käyttöä. Määritetään tullin koulutustarpeita (esim. kauttakulkukysymykset) Virtuaalinen koulutuskeskus laatii erityisiä koulutusohjelmia ja koulutuksia pidetään. Teollis- ja tekijänoikeuksien loukkausten eurooppalainen seurantakeskus yhteistyössä komission ja jäsenvaltioiden kanssa





Erityistavoite 4.2: Tulli-, poliisi- ja oikeusviranomaisten keskinäisen ymmärtämyksen ja yhteistyön parantaminen

Toimet Indikaattorit Toiminnasta vastaavat 4.2.1 Tulli- ja oikeusviranomaisten, poliisin ja teollis- ja tekijänoikeuksia käsittelevien osastojen ja virastojen edustajien väliset yhteiset tapahtumat Tapahtumien järjestäminen tarvittaessa. Komissio, teollis- ja tekijänoikeuksien loukkausten eurooppalainen seurantakeskus ja jäsenvaltiot 4.2.2 Tiedotetaan vaarallisten ja vaatimustenvastaisten tuotteiden sekä teollis- ja tekijänoikeuksien loukkausten välisestä yhteydestä Seurantakeskuksen tekemän tutkimuksen tulokset tuodaan tullihallintojen tietoon. Tullihallinnot hyödyntävät tietoja tarpeen mukaan. Teollis- ja tekijänoikeuksien loukkausten eurooppalainen seurantakeskus yhteistyössä komission ja jäsenvaltioiden kanssa





Erityistavoite 4.3: Teollis- ja tekijänoikeuksia loukkaavien tavaroiden kaupan torjunta kaikkialla kansainvälisessä toimitusketjussa

Toimet Indikaattorit Toiminnasta vastaavat 4.3.1 Yhteiset toimet, joilla vahvistetaan välittäjien vapaaehtoisen yhteistyön käytäntöjä yhteisymmärryspöytäkirjojen pohjalta Analysoidaan välittäjien roolia. Välittäjien kanssa tarvittaessa järjestettävät tapahtumat, jotka koskevat näiden roolia. Tavoitteena on luottamuksen ja avoimuuden lisääminen. Komissio ja teollis- ja tekijänoikeuksien loukkausten eurooppalainen seurantakeskus jäsenvaltioiden tukemina 4.3.2 Analysoidaan ”silkkitien talousvyöhykkeellä” junalla kuljetettavien tuotteiden logistiikkaa tullivalvontaa ajatellen. ”Silkkitien talousvyöhykkeen” vaikutukset tullivalvontaan ovat saatavilla ja ne on analysoitu. Tätä liikennettä koskevia tullivalvonnan strategioita on kehitetty ja pantu täytäntöön sen mukaisesti kuin on tarpeen. Komissio ja teollis- ja tekijänoikeuksien loukkausten eurooppalainen seurantakeskus jäsenvaltioiden tukemina

(1) Komission 3.3.2010 antama tiedonanto ”Eurooppa 2020 – Älykkään, kestävän ja osallistavan kasvun strategia”, KOM(2010) 2020 lopullinen, ei julkaistu virallisessa lehdessä.

(2) Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle: ”Teollis- ja tekijänoikeuksien sisämarkkinat – Luovuuden ja innovoinnin kannustaminen talouskasvun, laadukkaiden työpaikkojen ja ensiluokkaisten tuotteiden ja palvelujen tarjoamiseksi Euroopassa”, KOM(2011) 287.

(3) EUVL L 181, 29.6.2013, s. 15.

(4) EYVL L 82, 22.3.1997, s. 1.

(5) EUVL C 80, 19.3.2013, s. 1.

(6) EUVL C 80, 19.3.2013, s. 11.

(7) Asiak. 6494/18.

(8) COM(2018) 77 final.

(9) Trade in Counterfeit and Pirated Goods: Mapping the Economic Impact, OECD/EUIPO (2016) https://euipo.europa.eu/tunnel-web/secure/webdav/guest/document_library/observatory/documents/Mapping_the_Economic_Impact_study/Mapping_the_Economic_Impact_en.pdf.

(10) Synthesis Report on IPR Infringement 2018, EUIPO (2018) https://euipo.europa.eu/tunnel-web/secure/webdav/guest/document_library/observatory/docs/Full%20Report/Full%20Synthesis%20Report%20EN.pdf.